Др Борис БЕГОВИЋ“ 


Еіејаіпр, Зееуеп, ВШ $сһмагї2, Кісһага Тоуе. 2020. 
Тһе Сћигсћ Муёһѕ. Охќога: Охѓога Опіуегѕіёу Ргеѕѕ, 208. 


Већ у првој реченици увода аутори јасно стављају до знања да њихова 
књига није о Винстону Черчилу (И/їпѕѓёоп Сћигсћи). Није, како пишу, о 
његовом бављењу политиком, није о његовој реторичкој маштовито- 
сти, још мање је о његовој личности. Оно што аутори том књигом желе 
да истраже нешто је друго – како су успомене на Черчила, на различите 
начине, биле коришћене у јавном животу Велике Британије, и то наро- 
чито после његове смрти. А преокупирани су и местом које Черчил као 
симбол има у преобликовању националне историје, нарочито имајући 
у виду оно што они називају непрестано Черчилово васкрсавање. Мит- 
ски Черчил (не онај стварни), према мишљењу аутора, представља 
озбиљну и незаобилазну чињеницу савременог (јавног) живота у 
Великој Британији. 


Појам мита за ауторе не носи никако вредносно опредељивање. У том 
погледу јасно је да мит не мора неминовно да буде, а најчешће и није за- 
блуда о ономе што се догодило већ је у основи утемељен у историјским 
чињеницама.! На основу две подједнако бескорисне дефиниције мита 


Редовни професор, Правни факултет Универзитета у Београду, Србија, 
редоуіс@іиѕ.рд.ас.гѕ. 


1 утом смислу, овај се приступ, прецизније речено терминологија, разликује 


од приступа који је, сасвим легитимно, прихватио Ристић (2019), пишући о Ми- 
товима српске историје. То је књига о заблудама о српској историји, то јест о 
тврдњама које уопште нису утемељене у чињеницама, које једноставно нису 
тачне, попут оглашавања звона на париској цркви Свете Богородице (Мосте 
Рате) које је славило српску победу у Косовској бици, чувеног златног есцајга 
на српском средњовековног двору или тврдње да је поручник Војислав Танкосић 
1910. године у београдској кафани „Грчка краљица“ изударао – Винстона Чер- 
чила. Митови о Черчилу нису заблуде о Черчилу будући да се они заснивају на 
добро утврђеном историјском чињеничном стању. Да ли је лето 1940. године 
заиста било „најузвишенији час“ (Тће Еіпеѕё Ноиг) у историји Велике Британије, 

које аутори помињу – систем знакова који се сместио дубоко у темеље 
друштва (француска школа) и нешто што се обликује на неодређен, не- 
намераван начин као активна последица људског делања (британска 
школа) – али далеко више на основу каснијих разматрања у књизи, чи- 
талац закључује да основу мита чини искључиво интерпретација не- 
спорних историјских догађаја и личности везаних за њих. А она је не- 
миновно вредносна и по правилу није јединствена – зато и постоје раз- 
личити митови о истој особи. Она може да буде постојана, попут мита 
о „норманском јарму“, који је опстао почев од норманског освајања Ве- 
лике Британије све до Индустријске револуције, а може и да се мења. 
Да би мит био релевантан, поступно и посредно сазнаје читалац, треба 
да буде распрострањен и да се користи у јавном животу. Јасно је да су 
се митови о Черчилу за то квалификовали без проблема – да су тако 
постављену лествицу прескочили из првог покушаја, без загревања. 


Будући да аутори наводе обиље историографских радова о Черчи- 
лу – а анализирају знатан њихов део – потпуно је јасно да се историја 
и митови, историографија и митологија међусобно не искључују. На- 
против, постоји прилично јасна подела посла. Историографија, коли- 
ко-толико непристрасно и бар у одређеној мери објективно, утврђује 
шта се то заиста догодило, због чега се догодило (које су узрочно-по- 
следичне везе у питању) и какве су последице онога што се догодило. 
Тиме историографија даје основу за стварање митова – за пристрасну 
интерпретацију њених налаза, установљених чињеница, и савременим 
потребама прилагођено тумачење онога што се догодило. То не значи 
да су неминовно сви митови о Черчилу – или о било ком другом – у сва- 
ком свом сегменту у целости засновани на историографским налазима 
– понекад се јављају одступања на том плану, као што ће се касније по- 
казати у овом приказу – али се тиме не нарушава уочена комплемен- 
тарност историје и митова, то јест историографије и митологије.3 


како га је ех ап!е описао Черчил у свом говору у парламенту, може бити предмет 
историографског спора, али неспорно је да Велика Британија није поклекла пред 
нацистичком Немачком, да није склопила примирје (за које се део британске по- 
литичке елите залагао) и да је битка за Британију завршена немачким поразом. 


2 У овим случају, основу за изградњу митова о себи понудио је и сам Чер- 


чил, који се потрудио да изузетно лепим језиком напише своје обимне мемоаре 
и тиме понуди обиље материјала „за даљу обраду“. Пажљивим бирањем тема и 
начина на који ће их обрадити и сам Черчил је један од највећих извора митова 
о самом себи. 


З Но, то не мора увек да буде случај у Србији, барем не крајем ХХ века. Како 


наводи Николић (2012, 442), „Гумачењу прошлости поједини српски писци при- 
ступили су као миту, уз поништавање разлике која је успостављена између мита 
као фикције и историографије као ‘објективне истине, ма каква она била.“ Из 

Дакле, митови настају управо на основу историографских нала- 
за, приказујући их у неком другом, усмереном и искривљеном свет- 
лу, селективно истичући или величајући једно, а занемарујући или 
прећуткујући нешто друго. Како аутори наводе, митови о Черчилу за- 
сновани су на историји, а њих производе различити људи – репутацио- 
ни предузетници - са разноврсним мотивима, и прихватају разнолики 
људи из разнородних разлога. Не постоји централни план производње 
митова и њиховог пласирања, пре је у овом случају реч о слободном 
тржишту митова и њиховом конкурентском сучељавању. Штавише, и 
у оним земљама у којима су постојали централни комитети за митове, 
већ произведени митови се нису могли контролисати. 


Иако су се аутори осврнули на велики број „произвођача“ митова о 
Черчилу, највећу пажњу су посветили скорашњим изворима тих мито- 
ва – Черчиловој биографији из 2015. године, филму „Најтуробнији час“ 
(Тһе Рагкеѕі Ноиг) из 2018. године“ и телевизијској серији „Круна“ (Тће 
Стомт) чије је емитовање започело 2016. године, а чија је четврта сезо- 
на емитована у време писања овог приказа. 


Борис Џонсон (Вогіѕ Јоћпѕоп), живописна јавна личност савремене 
Велике Британије, новинар кога је лондонски Тће Тїтеѕ отпустио „због 
извртања чињеница и избегавања истине“ (стр. 18), током свог другог 
мандата као градоначелник Лондона, дакле већ дубоко у политици, 
са јасним профилом евроскептика и препознатљивим брегзитовским 
амбицијама, објављује Черчилову биографију (Јоћпзоп 2015) – Фактор 
Черчил: како је један човек начинио историју. Не само да је Џонсон „на- 


Николићеве интерпретације речи Матије Бећковића из његове књиге Косово, 
најскупља српска реч, следи да се предност даје миту, будући да песник „слу- 
ти неку суштину недоступну знању“ и да стварност пре потврђују „бујне на- 
слуте песника“ него „штура дозирања“ историчара. Уколико се прихвати такво 
тумачење, онда се може закључити чак да је мит, у когнитивном смислу, супе- 
риоран у односу на историју, па се чак можда може поставити и питање сврхе 
историографије. У овом случају, закључује Николић (2012, 443), историја постаје 
фикција, па су на тај начин писци определили „да мит није више супротност на- 
уци, већ прераста у њену допуну“. Међутим, из речи песника (Бећковић) неко 
може да закључи чак и њену негацију или макар инфериорност у односу на мит. 
Из речи историчара (Николић), јасно је да он мит схвата, као и његов колега 
Ристић (2019), као заблуду – нешто што није утемељено у чињеницама. Аутори 
књиге која се приказује, очигледно, другојачије перципирају појам мита. Није на 
аутору овог приказа да се вредносно опредељује о тим разликама већ само да 
укаже на њих. 

4 Иако је филм произведен 2017. године, а крајем те године и приказан у 
биоскопима у САД, његово приказивање у Великој Британији, што је једино реле- 
вантно за разматрање митова о Черчилу које је створио, започело је тек у јануару 
2018. године. 

писао књигу као серију љубавних писама човеку какав би он сам хтео да 
постане“ (стр. 20), него је тиме обновљен Черчилов мит и калибриран да 
буде инспирација за Брегзит и предстојећи референдум о изласку Вели- 
ке Британије из Европске уније. Стога не чуди веома јасна формулација 
наслова једног од одељака књиге: „Вгехії – Мау, 1940“. Мање од годину 
дана касније, у врхунцу референдумске кампање, Џонсон се уживљава у 
улогу Черчила, онако како је он види, па се, према свему судећи, прилич- 
но контрапродуктивни политички подухват изласка Велике Британије 
из ЕУ јавности представља као национална епопеја, као бескомпромис- 
на побуна против зле Европе, као чудо у Денкерку и спасавање Британ- 
ског експедиционог корпуса пред Немцима (опет Немци, мада сада мало 
другачији), као Черчилова одлучност да нема попуштања и ће се рат во- 
дити по сваку цену или чак и као пилоти у спитфајерима (5ријте) који 
непоколебљиво бране енглеско небо. Није то било само враћање у дане 
британске непорециве одлучности, ничим спутане решености да се до 
краја боре за одбрану своје острвске домовине – „Ићаѓеуег ће соѕё тау 
ре“ – него о повратку у доба старе славе. Овако засејани митови о Чер- 
чилу послужили су као времеплов за путовање у доба када је Британија 
била светска сила, империјални господар и центар света – Британија 
која влада таласима (светског океана). И као имплицитни наговештај, 
можда чак и уверавање да, када се ослободи јарма ЕУ, када „поврати 
контролу“ (како је гласио брегзитовски слоган), она може да се врати, 
макар делимично, тамо где је некад била. 


Какве везе Черчил има са свим тим? Нема никакве, потпуно је 
јасно читаоцу ове књиге, али има успомена, има симбол, има онај мит 
који је Џонсон засејао и култивисао својом Черчиловом биографијом, 
својим јавним наступима, и који је потом (зло)употребио у формирању 
уверљиве – добијен је референдум -– медијске стратегије за излазак 
Британије из ЕУ. 


Велика је срећа то што аутори на неколико места цитирају текст 
Џонсонове Черчилове биографије. Тако читалац може, без мучног по- 


5 'Трагикомична је, али веома речита грешка (описана у књизи, стр. 42) 


коју је направио спикер ВВС-ја у доба Брегзита, извештавајући да ће Тереза Меј 
(Тһегеѕа Мау), тадашња председница владе, на преговоре са ЕУ у Бриселу одлете- 
ти спитфајером (ѕіс), лако препознатљивим симболом, готово заштитним знаком 
битке за Британију и британске одлучности да сачувају своју слободу. Та грешка 
сведочи о атмосфери која је створена приступом „Вгех | – Мау, 1940“. Једино што 
је Брисел заменио Берлин, макар симболички. Узгред, службени авион британ- 
ске владе који је тада био у употреби није произведен (искључиво) у Британији. 
То је Аігриѕ АЗЗОМ, производ једне од најуспешнијих паневропских корпорација, 
примера за углед како европске земље могу веома ефикасно да сарађују. 

духвата читања његове књиге, да сагледа Џонсонов таблоидо-нови- 
нарски стил, испразних реченица, сладуњавих хвалоспева и наметања 
поједностављених закључака, без икакве, а камоли критичке дистан- 
це, насупрот префињеном енглеском језику којим је написана књига 
којој је посвећен овај приказ, оличеном не само у богатству придева, 
нијансираним и уравнотеженим увидима, запитаности аутора која се 
крије иза сваке реченице и њихове тежње да читаоцу понуде све оно 
што је потребно да би онда читалац сам донео свој закључак. Јаз између 
британске политичке и интелектуалне елите очигледно је све већи. 


Аутори филма Тһе Раткез! Ноиг из 2018. године виде други важан из- 
вор данашњих митова о Черчилу, овог пута изворно деполитизованих. 
Тим филмом су ојачани сви раније познати митови о „најузвишенијем 
часу“ – Черчилова одлучност да истраје, његова храброст да се упусти 
у политичке и војне подухвате од којих други презају, да на коцку ста- 
ви своју политичку судбину не желећи да наруши начела у која верује, 
као и његова успешност да друге убеди у своје идеје, не само због спо- 
собности да проналази праве речи. Гледајући тај филм, напомињу ау- 
тори, заинтересовани се подсећају најзначајнијих Черчилових говора 
из пролећа и лета 1940. године и добијају могућност да утврде мит о 
непоколебљивом Черчилу. Ређају се, у извођењу Гарија Олдмана (батту 
ОІатап), обећања попут „РМоод, (01, іеагѕ апа ѕ5иеаі", јасне назнаке одлуч- 
ности, попут „у песеѕѕагу, јог уеагѕ, і песеѕѕагу, топе“, као и јасне поруке 
упућене не само непријатељу: „Ие ил пеуег ѕиггепаег“? А сви ти гово- 
ри су, показује и филм, али и историографија, брижљиво припремани, 
небројено пута редиговани и детаљно осмишљавани, све са пажљиво 
изабраном дикцијом, лаганим замуцкивањем и одлично распоређеним 
застајкивањима. 


6 Режисер филма је Џо Рајт (Јое Илчаће), човек, према мишљењу ауто- 


ра, без изражених политичких преференција, нарочито у погледу британске 
империјалне грандиозности. То потврђује и његов опус, који укључује филмо- 
ве Аѓопетепё (Искупљење), према роману Иана Мекјуана (/ап МсЕу/ап), акцио- 
ни трилер са елементима фантастике Наппа, и занимљива, високостилизована 
и визуелно раскошна екранизација Толстојевог романа Ана Карењина. Иако је 
Аѓопетепё лична драма, занимљиво је да је евакуација Денкерка 1940. године 
један од кључних делова тог филма/романа, посматрана искључиво из људског 
угла, са становишта судбине једног од главних јунака, без икаквих политичких 
конотација. 


7 у филму, као и у самој књизи (стр. 22), бележи се једна од крволочнијих 


Черчилових реченица из тог времена: „Уколико дугој историји нашег острва тре- 
ба најзад да дође крај, онда нека тај крај буде са сваким од нас који се лежећи 
на земљи гуши у сопственој крви.“ Порука достојна Шекспировог Кориолана 
(СогіоІапиѕ), можда и инспирисана њиме. 

Тај филм, је међутим, сматрају аутори, донео или барем ојачао не- 
колико, бар у одређеној мери, нових митова о Черчилу. Први и можда 
најзанимљивији јесте његов сукоб са британском политичком елитом, 
нарочито оним делом окупљеним око његове, Конзервативне странке. 
Дакле, реч је о непомирљивој несугласици између компромису склоног 
естаблишмента, с једне стране, и Черчила – политичког аутсајдера и 
иноватора, који ремети успостављен поредак, с друге. Черчил је побе- 
ду извојевао својом политичком чврстином, снагом своје личности и 
за слушаоце очаравајућим говорничким умећем.3 Посредно, тиме је по- 
казана сва дубина политичке и војне катастрофе у којој се Британија 
нашла у пролеће 1940. године и из које су могле да је извуку само 
иновативна политичка решења – Черчилова „креативна деструкција“ 
омогућила је ту иновативност. 


Други је мит о „народском“ Черчилу, који уопште није утемељен у 
чињеницама. У том делу филма, Черчил силази у подземну железницу, 
којом се никада у животу није возио, како би дошао до Вестминсте- 
ра (И/еѕётіпѕіѓег зсапоп, СігсІе & РГіѕігісё Ііпе), и између две станице раз- 
говара са „народом“ – путницима јавног саобраћаја, обичним људима, 
репрезентативним узорком Британаца који исказују своју решеност 
да се одупру нацистичкој Немачкој и да њихова отаџбина не поста- 
не земља робова. Наравно, та епизода се никада није догодила, она 
представља чисту (уметничком делу дозвољену) фикцију и насиље 
над историографијом. Но, из ње се гради мит о Черчилу који своју 
инспирацију тражи у народу, а не међу својим (аристократским) прем- 
цима, и о томе да је та инспирација била одлучујућа за већ поменуту ко- 
риолановску реченицу и обећање да се „никада нећемо предати“. При- 
лично неуверљиво за човека који је изјавио да је „најбољи аргумент 
против демократије петоминутни разговор са просечним бирачем“.19 


8 После Черчиловог говора у парламенту којим је обезбедио пуну подршку 


одлучном вођењу рата, пораз своје политике преговарања са Хитлером лорд Ха- 
лифакс (Еду/ата Наііах), отелотворење британске (конзервативне) политичке 
елите, језгровито је коментарисао: „Управо је [Черчил – прим. аутора приказа] 
мобилисао енглески језик и послао га је у рат 


9 Циници би можда чак могли да помисле да та вожња са „народом“ између 


две странице подземне железнице представља супститут за (тада технолошки 
недоступне) друштвене мреже. 


Е Ту Черчилову изјаву не треба тумачити као његово противљење демокра- 
тији. Насупрот ње стоји она, благо саркастична, да је „демократија најгори облик 
владавине осим уколико се узму у обзир сви остали“. Занимљив је преглед ни- 
јансираних Черчилових ставова о демократији (Ошпаш! 2001). Пажње је, ипак, 
вредна и, у приватном разговор изнесена, оцена једног времешног британског 

Но, у тој епизоди, проницљиво примећују аутори, крије се још један 
мит који није заснован на чињеницама. А то је Черчил као човек без 
расних предрасуда. Реч је о томе да народ из вагона подземне желез- 
нице чини и један млађи тамнопути господин, пореклом из Британске 
Западне Индије, Јамајчанин, на пример, који напамет зна песму лорда 
Маколија (Тһотаѕ Масашау) Ногаіоиѕ и који у тренутку наставља да је 
рецитује тачно на месту на којем је Черчил застао. Видно ганут, Черчил 
прилази том фиктивном Јамајчанину и нежно му, суздржавајући се да 
пусти сузу радосницу, ставља руку на лакат. Независно од кича који се 
излива из тог кадра, порука је јасна: обичан народ, онај који се вози 
јавним превозом, тамне пути, изванредно је образован, а Черчил, раз- 
нежен поезијом тамнопутог Јамајчанина прихвата га не само као себи 
равног, него и као драгог човека. Користећи стару енглеску доскочицу, 
циничан читалац/гледалац би рекао: „Ако поверујеш у то, онда ћеш по- 
веровати било у шта.“ 


Но, аутори с правом указују на, ако не увођење, оно бар јачање још 
једног мита у том филму. Овог пута не о Черчилу већ о британском 
монарху као о (према народу) брижном и мудром владару. Када Чер- 
чил почне да губи самопоуздање, у изненадну неформалну посету му 
долази управо монарх и, уз своју говорну ману, даје му подршку, што 
Черчила соколи и казује му да инспирацију потражи у народу. Другим 
речима, не би Черчил, према овом филму, никада (фиктивно) сишао у 
подземну железницу да му то није (фиктивно) топло препоручио сам 
брижни монарх. 


Мит о брижном монарху негује се и у серији Тће Стоит, бар у њене 
прве две сезоне које су биле доступне ауторима пре предаје рукописа у 
штампу. Но, значајан део прве сезоне посвећен је Черчилу, овог пута 


парламентарца, дугогодишњег посланика Конзервативне странке: „Черчил је ве- 
ровао у демократију – у Енглеској.“ 


1 дутори књиге сматрају да је први велики пробој на плану успостављања 
мита о брижном монарху учињен филмом Тће Оиееп (Краљица) из 2006. годи- 
не, који прати понашање краљице Елизабете (Е!ігареёћ) П после смрти прин- 
цезе Дајане (Ріапа). За разлику од тадашњег славољубивог, јавним мњењем 
и својом популарношћу опседнутог, на ивици пристојности агресивног бри- 
танског премијера Тонија Блера (Топпу ВІаіг), Краљица је умерена, уздржана, 
достојанствена и не води рачуна о јавном мњењу већ само о добробити народа, 
коме она сматра да служи. Уочљив је велики јаз између порока демократски из- 
абраног званичника и врлина наследног монарха, независно од високог степена 
уверљивости портрета премијера Блера у том филму. 

12 Аутор овог приказа је у предности, будући да је, одгледавши трећу и че- 
тврту сезону серије Тће Сгоит, у прилици да закључи да је мит о брижном монар- 
ху у тој серији у одређеној мери почео да се круни, људски квалитети садашњег 

као послератном политичару који се бори за власт и жели да је зад- 
ржи. Мало шта је у том периоду остало од митског Черчила – некима 
он може бити симпатично џангризави старац, са свим својим манама и 
ексцентричностима, али многи с правом закључују да је било боље да 
се раније повукао, можда одмах после изгубљених избора 1945. годи- 
не.!3 Ни сам Черчил није имао дилеме у том погледу, изјавивши непо- 
средно пре своје смрти: „Пожелим да сам умро 1945. године“ (стр. 111). 
Но, успомене на касног Черчила очигледно нису значајно умањиле сјај 
његове звезде из 1940. године. 


Богати увиди из ове књиге о митовима о Черчилу, као британски на- 
ционални и наднационални митови, барем земаља енглеског говорног 
подручја, отварају нека занимљива питања. Који су то наши, српски ми- 
тови, не заблуде у нашој историји, попут оних које је детаљно описао 
и одбацио Ристић (2019), већ они упоредиви са митовима о Черчилу. 
Имамо ли ми свог Черчила? Који је то наш „најузвишенији час“? 


Средњовековни митови, тако драги многима у Србији, једноставно 
нису упоредиви. Исувише је велика временска дистанца и, без обзира 
на квалитет наше средњовековне историографије, историјски извори 
о том времену веома су оскудни. Основу тих митова углавном чине 
предања, најчешће отелотворена у народној поезији, а у великој мери 
и заблуде. У трагању за упоредивим митовима треба се усредсредити 
на нову историју. 


Тиме се долази до озбиљног проблема, који се односи на питање на- 
шег идентитета. Србија је уласком у заједничку државу југословенских 
народа престала да постоји и своју је историју пренела на ту нову држа- 
ву. Свакако да се одбрана Србије 1914. године, по свим својим карак- 
теристикама, почев од одбацивања аустроугарског ултиматума, може 
окарактерисати као наш „најузвишенији час“:* Исто се може рећи за 


монарха стављају се под знак питања, а бесмисленост егзистенције краљевске 
породице све је израженија. Наравно, овим се не оспоравају увиди из књиге из- 
несени само на основу прве две сезоне те серије. 


13 Једна од епизода прве сезоне ове серије посвећена је еколошкој катастро- 
фи – загађењу ваздуха у Лондону у децембру 1952. године (Гопаоп гтод). Иако 
је сам Черчил, својим погрешним проценама и нечињењем, знатно допринео тој 
катастрофи, одржао је, када је криза била на врхунцу, говор достојан оних из 
пролећа 1940. године и предузео одговарајуће акције. Мит о одлучном Черчилу у 
тешким временима, без обзира на то да ли су она изазвана Немцима или смогом, 
тиме је само подгрејан. 


14 Опис Србије 1914. године Макса Хестингса (Наѕііпоѕ 2013) упућује 
управо на овакву паралелу. Додуше, сам Хестингс није употребио синтагму 
„најузвишенији час“ – неке су речи резервисане ипак само за Енглезе. 

1915. годину, одбијање капитулације после војног пораза и повлачење 
српске војске на Крф, независно од тога да ли су и какве војне и по- 
литичке грешке направљене том приликом (Стојановић 1921). Про- 
блем са очувањем таквих митова у заједничкој држави једноставно из- 
вире из чињенице да су 1914. године на другој страни били, већином 
као редови и подофицири, борци из других југословенских, сада 
збратимљених народа, све на путу да се успостави краљу Александру 
І толико драг југословенски народ. А тек је успостављање нове, феде- 
ративне Југославије спутавало мит чији је неизоставни део био поклич 
„За краља и отаџбину“. 


Наравно, нестанак версајске Југославије, како су је називали кому- 
нисти, и успостављање наводно демократске федеративне државе, 
означило је време за успостављање нових митова о револуцији која је 
довела до ослобађања народа. Они су неспорно били повезани са не- 
спорним вођом југословенске револуције – Јосипом Брозом. Због тога 
је занимљиво питање колики је то био митски потенцијал Броза у од- 
носу на Черчила. Који је део тог потенцијала остварен и шта је судбина 
митова о Брозу? 


Што се потенцијала тиче, неспорна су Брозова политичка до- 
стигнућа, независно од тога како их ко оцењује. Но, иако је Броз био 
импресивна не само политичка појава, језик му није био баш јача стра- 
на, говори су му били лоши и досадни, могли су неког да застраше, али 
мало је вероватно да су неког могли да инспиришу. Од свих његових 
великих изјава, творци мита о Брозу успели су да некако у јавност про- 
туре наредбу „Прозор ноћас мора пасти“! 


Но, независно од потенцијала, највећи проблем формирања митова 
о Брозу лежи у томе што интерес тадашње политичке елите и самог 
Броза није било формирање митова, онако како их посматрају аутори 
књиге, него бескрупулозна пропаганда, намењена изградњи култа Бро- 
зове личности. Митови који су тако настали били су само неизоставна 
последица пропаганде. И тиме се долази до фундаменталне разлике 
између митова и пропаганде. 


15 Занимљиво је повући паралелу између српског повлачења преко Албаније 
и британског повлачења из Денкерка четврт века касније. Уз све разлике, фра- 
пантне су сличности та два повлачења у свим битним карактеристикама, пре 
свега у погледу решености да се борба настави до коначне победе. 


16 Аутентичност те наредбе је упитна. Никаквог тонског или било каквог 
другог записа, наравно, нема. У филму „Битка на Неретви“ из 1969. године курир 
Врховног штаба пружа надлежном партизанском команданту парче пожутеле, из 
свеске исцепане хартије, на коме је штампаним словима, уз препознатљив пот- 
пис, написано то наређење. 

Приликом разматрања митова о Черчилу аутори, навођењем и 
разматрањем бројних референци, уверљиво стављају до знања да су 
Черчилова личност и његова политичка достигнућа била критички 
преиспитивана и док је он био на власти и када је био у опозицији, 
за његова живота и после његове смрти. Преиспитивали су их поли- 
тички посленици у дневнополитичким активностима, преиспитивала 
их је, веома критички, историографија, публицистика, као и уметност, 
књижевна, позоришна, филмска, па и ликовна. Медији нису остали по 
страни од тог преиспитивања. 


Ништа није било поштеђено. Ни Черчилова политичка лутања и 
грешке пре 1940. године, ни његове погрешне процене током Другог 
светског рата, ни његова политичка посртања после 1945. године, на- 
рочито после његовог повратка у Даунинг стрит 10. Преиспитиван је и 
Черчилов (слабо прикривени) расизам – вера у супермацију беле расе – 
и недостатак било какве воље да се Британској (источној) Индији доде- 
ли било каква аутономија, а камоли независност, као и снажна жеља да 
се британско колонијално царство у целини сачува, одричући другим 
народима она права која је за Британију љубоморно чувао. „Британци 
никад неће бити робови“, гласи стих родољубиве песме Кише Вгіѓаппіа, 
али је Черчил сматрао да се то никако не односи на друге, нарочито 
уколико нису белци. Позоришне представе описане у књизи, неке од 
њих на ивици доброг укуса, где на сцени мртав Черчил излази из ков- 
чега као вампир (империјализма и расизма) и полемише са онима који 
се не слажу са његовим идејама, део су постхумног преиспитивања 
његовог расизма. 


Дакле, плурал из самог наслова књиге – митови о Черчилу – указује и 
на плурализам тих митова, на различиту перцепцију Черчила и његове 
политичке заоставштине: од пуног одобравања, глорификације, па 
све до потпуне нетрпељивости, ниподаштавања. У таквој слободној 
конкуренцији митова преживели су само најјачи, па је онда извесно 
да су они одрживи. Стога и митови о Черчилу, наравно уз непрестана 
подгревања и преобликовања, живе све до данашњег дана. 


Насупрот томе, митови о Брозу, произашли из пропаганде усмерене 
на стварање култа личности, неминовно су свог јунака приказивали у 
суперлативима: политичким и људским. Због тога је њега пропаганда 
и описивала као „највећег сина наших народа и народности“. А свеобух- 
ватна репресија онемогућила је преиспитивање, историографско или 
било какво друго, недодирљивог Брозовог „лика и дела“ предупре- 
дила је успостављање плурализма митова о њему, па је онда сасвим 
очекивано што су се пропагандом једноумља створени и међусобним 

надметањем непроверени митови урушили непосредно приликом 
укидања репресије! Никога то није зачудило. 


Ипак, вероватно да је најзначајнији разлог за неуспех, за неодржи- 
вост митова о Брозу пропаст његовог политичког подухвата – неодржи- 
вост његовог политичког дела, његовог наслеђа. Свега десетак година 
после његове смрти и надреалне програмске пароле „И после Тита – 
Тито“ која је уследила, нестали су сви камени темељци Брозове поли- 
тичке задужбине – социјализам, самоуправљање, братство и јединство, 
Југославија као федерација и несврстана земља – а збратимљени на- 
роди и народности, којима је у аманет остављено да „чувају братство и 
јединство као зеницу ока свог“, започели су братоубилачки рат. И ту је 
крај сваког мита о Брозу. Успомена на Броза опстаје једино као сећање 
и жал за „старим, добрим временима“ али и они који се тих времена 
сећају старе и нестају. Насупрот томе, успомена на Черчила опстаје јер, 
управо због тога што има солидну историјску основу, њу данас баш- 
тине и (злојупотребљавају они који нису живели у Черчилово време.!% 


У Србији на почетку ХХІ века нема Черчилу упоредивих митова. По- 
сле комплетне пропасти уједињења из 1918. године, Србија (поново) 
постаје независна и, после деценија конфузије у погледу државног 
идентитета, почиње да се окреће себи, па тиме и Великом рату, као 
битној тачки националног идентитета на којој, на основу колектив- 
ног сећања и богате историографске литературе, могу да се граде од- 
рживи митови – митови о одбрани, жртви, о слому и васкрсу Србије. 
Стогодишњице различитих догађаја повезаних са тим ратом, међутим, 
тешко да су добро искоришћене за то. 


17 Занимљиво је питање дистинкције између пропаганде и заблуда у исто- 
рији, независно од њиховог садржаја. Пропаганда настаје на једном месту, у 
једном историјском тренутку, сврсисходно и веома добро организовано, центра- 
лизовано, уз вертикалну дифузију у смеру одозго-надоле и без икакве слободе 
у погледу садржаја. Насупрот томе, заблуде у историји настају на читавом низу 
различитих места, у различитим историјским тренуцима, без непосредне сврхе и 
без икакве организације, потпуно децентрализовано, уз хоризонталну дифузију 
и уз пуну слободу онога што садрже. 


18 у оба случаја била су организована два изузетно добро осмишљена и спек- 
такуларна погреба, као покушаји својеврсне деификације преминулих државни- 
ка. Пре одласка на починак на дан сахране, Черчилова удовица је својој ћерки 
рекла: „Ово није био погреб – ово је био тријумф“ (стр. 114). Можда је и Брозов 
погреб за његове поштоваоце изгледао као тријумф, али је тај тријумф, за раз- 
лику од Черчиловог, имао ограничен рок трајања. Десетак година касније, пред 
Брозовом гробницом одиграва се гротескна сцена у којој распојасана маса креће 
у ископавање његових посмртних остатака, а на њеном челу је, носећи повелики 
глогов колац (510), човек који је, независно од тога да ли је у затвору или на сло- 
боди, константа политичког живота у Србији у последњих тридесет година. 

0 томе можда најбоље сведочи покушај да се цвет Наталијина ра- 
монда установи као симбол српских жртава и васкрса Србије и да 
његово ношење постане на одређени начин обавезујући ритуал сећања 
на те жртве уочи Дана примирја. Узор за то је, вероватно, нађен у 
„Кететргапсе рорру", цвету мака из Фландрије, где је у Великом рату 
погинуо највећи број британских војника, који је у Великој Британији 
готово обавезујући део гардеробе сваке јесени, у периоду од краја ок- 
тобра до самог Дана примирја. Разлика је у томе што у Србији данас, 
неколико година после покушаја увођења тог сасвим прикладног сим- 
бола, мали број људи уопште зна за тај цвет и шта он симболизује, го- 
тово нико од политичке елите га не носи када му дође време, док тако 
нешто уопште не пада на памет, на пример, спикерима на јавном сер- 
вису. И док се гледа ВВС у том периоду сваке јесени, на коме нико не 
може да се појави у студију уколико не носи рорру, постаје јасно како се 
успостављају и негују митови у Британији, а како у Србији. 


За крај: ако књига посвећена митовима о Черчилу подстакне читао- 
ца на толико много различитих размишљања која нису непосредно по- 
везана са темом књиге, а само мањи њихов део записан је у овом при- 
казу, онда то – типично британским ублажавањем речено – никако не 
може да буде лоша књига. 

